Autogén tréning | Belvárosi Pszichológia Központ
Az autogén tréning (AT) J. H. Schultz nevéhez fűződő relaxációs módszer. Strukturált gyakorlatokból épül fel, melyek során a páciens megtanulja a saját izmait ellazítani, vérkeringését, szívritmusát és légzését kontrollálni, saját testi történéseit megfigyelni.
A fókuszban a testérzetek tudatosítása, illetve az ezekhez kapcsolódó asszociációk állnak, melyeket a tréninget végző személy a gyakorlás után naplóírás formájában lejegyzetel. A terapeuta segítségével a naplóban leírt élmények és azok lelki összefüggéseinek feltárása és átdolgozása történik
Az autogén tréning elve: strukturált élettani és mentális gyakorlatok útján a gyakorló (tréninget végző) személy általános testi-lelki átalakulása zajlik, a test öngyógyító folyamatai megindulnak, a páciens megtanulja saját testi és pszichés folyamatainak önszabályozását. Az autonóm idegrendszer ellazításával, ezáltal a stressz kontrollálásával javul a páciens közérzete, nő a stressztűrő képessége, fokozódik a teljesítménye és a terápiás munkával mélyül az önismerete. Tartós gyakorlással a testi és pszichés önszabályozás fenntartható.
Az autogén tréning megtanulásához elengedhetetlen a páciens változás iránti motivációja, a módszer megtanulásának vállalása és a rendszeres gyakorlások iránti elköteleződés.
Az autogén tréning elsajátítása egyéni és csoportos formában is lehetséges, az első interjú után 15-20 alkalomra kötünk szerződést.
Az autogén tréning módszerét általában a következő esetekben alkalmazzuk:
kettes típusú diabétesz
meddőségi problémák.